CELEX: 32014R0320
Language: sl
Date: 2014-03-27 00:00:00
Title: Izvedbena uredba Komisije (EU) št. 320/2014 z dne 27. marca 2014 o spremembi Priloge VIII k Uredbi Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike

28.3.2014   
            
            
               SL
            
            
               Uradni list Evropske unije
            
            
               L 93/81
            
         IZVEDBENA UREDBA KOMISIJE (EU) št. 320/2014
   z dne 27. marca 2014
   o spremembi Priloge VIII k Uredbi Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 57a(7) Uredbe,
   ob upoštevanju naslednjega:
   
               (1)
            
            
               V skladu s členom 57a(9) Uredbe (ES) št. 73/2009 je Hrvaška do 31. januarja 2014 uradno obvestila Komisijo o površini zemljišč, s katerih so bile odstranjene mine in ki so se začele znova uporabljati za kmetijske dejavnosti v letu 2013. Uradno obvestilo vključuje tudi ustrezen proračunski okvir za leto zahtevka 2014 in poznejša leta zahtevkov. V skladu z razporedom povečanj iz člena 121 Uredbe (ES) št. 73/2009 bi bilo treba Prilogo VIII k navedeni uredbi ustrezno spremeniti.
            
         
               (2)
            
            
               Ukrepi iz te uredbe so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Priloga VIII k Uredbi (ES) št. 73/2009 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. marca 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 30, 31.1.2009, str. 16.
   
      PRILOGA
      Priloga VIII k Uredbi (ES) št. 73/2009 se spremeni:
      
                  1.
               
               
                  v preglednici 2 se v stolpcu za leto 2014 vnos za Hrvaško nadomesti z naslednjim:
                  
                              (v tisoč EUR)
                           
                        
                               
                           
                           
                              2014
                           
                        
                              „Hrvaška
                           
                           
                              114 180“
                           
                        
            
                  2.
               
               
                  v preglednici 3 se v stolpcu za leto 2014 vnos za Hrvaško nadomesti z naslednjim:
                  
                              (v tisoč EUR)
                           
                        
                               
                           
                           
                              2014
                           
                        
                              „Hrvaška
                           
                           
                              114 180“